Lav et referat af nedenstående tekst:

Tekst:
En 21-årig kvinde er onsdag blevet varetægtsfængslet i fire uger ved et grundlovsforhør i en stor sag om indsmugling af narkotika. Kvinden er sigtet for at have været med til at indsmugle godt 4,2 kilo amfetamin og 1080 ecstasypiller. Det fortæller anklager ved Nordjyllands Politi, Kim K. Kristensen. Kvinden blev anholdt tirsdag middag. Hun nægtede sig skyldig ved grundlovsforhøret, der foregik ved Retten i Aalborg onsdag formiddag, og hun kærede fængslingen til landsretten. Fire unge mænd på 19, 20, 22 og 28 år er tidligere blevet varetægtsfængslet i sagen, og de har nu fået forlænget deres varetægtsfængsling med fire uger. En af mændene valgte at kære kendelsen om fortsat fængsling til landsretten. Grundlovsforhøret blev holdt for lukkede døre, og anklager Kim K. Kristensen kan derfor ikke oplyse yderligere.

Referat:
En kvinde er sigtet for at være involveret i at indsmugle 4,2 kilo amfetamin og 1080 ecstasypiller. I alt er fem personer nu sigtet i sagen.